Stesen keretapi Padang Besar

**Stesen keretapi Padang Besar** merupakan sebuah stesen keretapi yang terletak di Padang Besar, Perlis, Malaysia. Stesen ini adalah stesen paling utara dalam Laluan KTM Pantai Barat dan bersambung ke rangkaian Kereta Api Negara Thailand (SRT) melalui Laluan Selatannya.

## Lokasi
Stesen ini terletak di Padang Besar, Perlis dengan jarak hanya 200 meter dari sempadan sebenar antara Malaysia dan Thailand. Stesen ini tidak boleh dikelirukan dengan sebuah lagi stesen Padang Besar (Thai) yang terletak di bandar sebelah Thailand iaitu Padang Besar dan dikendalikan sepenuhnya oleh SRT.

Walaupun berada di bawah wilayah Malaysia dan terutamanya di bawah pengurusan Perbadanan Aset Keretapi Malaysia dan KTMB, stesen ini adalah tempat perkhidmatan kereta api Malaysia dan Thailand berakhir dan bertemu, membolehkan penumpang berpindah antara dua sistem kereta api. SRT juga mengendalikan pejabat tiket untuk kereta api mereka yang berkhidmat di stesen ini, dan menerima Ringgit Malaysia dalam pembelian tiket. Kedua-dua negara juga mempunyai pejabat imigresen, kastam dan kuarantin yang terletak bersama di stesen khusus untuk penumpang tren di sini.

Stesen ini juga mempunyai limbungan barang yang berfungsi sebagai pelabuhan kering bagi bahagian utara Malaysia dan Segi Tiga Pertumbuhan Indonesia–Malaysia–Thailand.

## Perkhidmatan kereta api
Stesen kereta api Padang Besar menyediakan perkhidmatan kereta api yang dikendalikan oleh Keretapi Tanah Melayu dan Kereta Api Negara Thailand.

Perkhidmatan kereta api oleh Keretapi Tanah Melayu yang melawati beberapa destinasi di Malaysia adalah:

* **KTM Komuter Utara** - 16 ketibaan/berlepas sehari dari/ke Butterworth

* **KTM ETS** - 4 ketibaan/berlepas setiap hari dari/ke KL Sentral, Kuala Lumpur
* **KTM ETS** - 1 ketibaan/berlepas setiap hari dari/ke Gemas, Negeri Sembilan melalui KL Sentral
* **KTM Intercity MySawadee 1004/1005** - persinggahan untuk perkhidmatan imigresen penumpang tren antara KL Sentral dan Hat Yai. Kereta api bermusim dengan tarikh tidak tetap setiap bulan.

Perkhidmatan kereta api oleh Kereta Api Negara Thailand yang melawati beberapa destinasi di Thailand adalah:

* **Kereta Api Ekspres Khas 45/46** - 1 ketibaan/berlepas setiap hari dari/ke Krung Thep Aphiwat, perkhidmatan gabungan dengan Kereta Api 37/38 Ekspres Khas di Hat Yai
* **Kereta api 947/948 dan 949/950 Ekspres Biasa** - 2 ketibaan/berlepas dari/ke Hat Yai

## Galeri
### Stesen dan sekitarnya

Padang Besar KTM Exterior 20231224 105246.jpg|Bangunan stesen dari pintu masuk utama.
Padang Besar KTM Lay-by 20231224 105331.jpg|Tempat menurunkan penumpang di pintu stesen.
Padang Besar KTM-Kompleks ICQS Padang Besar Linkway 20231224 140412.jpg|Sambungan pejalan kaki ke Kompleks ICQS Padang Besar.
Padang Besar KTM Lay-by 20231224 105347.jpg|Papan tanda nama stesen.


### Aras konkos dan platform

Padang Besar KTM Concourse 20231224 105021.jpg|Pengguna kereta api keluar dari zon berbayar aras konkos stesen.
Padang Besar KTM Concourse 20231224 135551.jpg|Tempat menunggu di aras konkos stesen.
Padang Besar KTM Concourse 20231224 140500.jpg|Menghadap ke pintu keluar utama stesen.
Padang Besar KTM Platform 1 20231224 141945.jpg|Platform 1 stesen.
Padang Besar KTM Platform 1 20231224 142006.jpg|Tren EMU 23 di Platform 1 stesen.
Padang Besar KTM Platform 2 20231224 104457.jpg|Platform 2 stesen.
Padang Besar KTM Platform 2 20231224 142030.jpg|Platform 2 untuk perkhidmatan Kereta Api Tanah Thailand.
Padang Besar KTM Platform 2 20231224 142042.jpg|Penumpang menuggu ketibaan tren di Platform 2.
Padang Besar KTM Platforms 20231224 104530.jpg|Permandangan aras platform stesen
Padang Besar KTM Platform 3 and 4 20231224 142144.jpg|Platform 3 dan 4 stesen.


## Lihat Juga
* Kuil Sri Kamatchi Amman, Padang Besar

## Rujukan